
	Učna enota
	Splošne informacije o ženskah na trgu dela

	Tajanje
	45 minut

	Učni izidi
	Po zaključeni aktivnosti bo udeleženec
· razumel gospodarski in družbeni pomen zaposlenosti žensk;
· prepoznal pogoste oblike diskriminacije in stereotipe na podlagi spola na delovnem mestu;
· razumel različne pristope k vodenju in upravljanju, ki podpirajo raznolikost in vključevanje;
· prepoznal ključne elemente uspešne uvedbe strategij raznolikosti;
· razmišljal o primerih dobrih praks in ocenil njihovo prenosljivost v svojo organizacijo;
· sodeloval v razpravah o vključujočem vodenju in izzivih pri njegovi uresničitvi;
· uporabil znanje o inovativnih pristopih in pilotnih pobudah za prepoznavanje in uvajanje novih priložnosti.

	Vrsta aktivnosti
	Predavanje z diskusijo

	Gradiva
	Prezentacija v PowerPointu

	Dodatne zahteve
	Projektor in platno

	Opis aktivnosti

	Uvod
Izvajalec predstavi namen predavanja, predstavi predviden potek in vzpostavi jasna pravila za odprto in spoštljivo razpravo. Udeležence povabi, naj predstavljene vsebine ves čas navezujejo na svoje izkušnje in kontekst organizacije, iz katere prihajajo. V uvodu poudari, da uravnotežena zastopanost spolov ni le vprašanje pravičnosti, temveč tudi pomemben dejavnik inovativnosti, kakovostnejšega odločanja in boljših poslovnih rezultatov.
Dejstva in izzivi
Srečanje se začne s ključnimi podatki o položaju žensk na evropskem trgu dela: razlike v stopnjah zaposlenosti, pogostost dela s skrajšanim delovnim časom, plačna vrzel ter še vedno nizka zastopanost žensk na vodstvenih položajih. Ti podatki služijo kot skupno izhodišče za razpravo. Udeleženci premislijo, v kolikšni meri se ti vzorci odražajo v njihovem sektorju in organizaciji.
Izzivi za ženske na delovnem mestu
V tem delu so obravnavane strukturne ovire, ki vplivajo na zadržanje žensk v organizacijah, njihove možnosti napredovanja in stopnjo vključenosti. Gre za pet medsebojno povezanih dimenzij:
· pristranskosti in vedenjski vzorci (stereotipi, implicitne pristranskosti, mikroagresije)
· usklajevanje poklicnega in zasebnega življenja ter fleksibilnost (obveznosti skrbstva, težave po vrnitvi z materinskega dopusta, omejene možnosti prilagodljivega dela)
· ovire pri kariernem razvoju (ozka grla v zgodnji karieri, pomanjkanje podpore in sponzorstva, omejen dostop do mrež)
· organizacijska kultura (kultura dolgih delovnikov, »fantovski klubi«, izključevanje, seksistični komentarji)
· plačne razlike in zastopanost (plačna neenakost in malo poti do vodstvenih položajev)
Poudarek ostaja na sistemski naravi teh izzivov. Ne izhajajo iz posameznikov, temveč iz organizacijskih praks, norm in struktur, ki ustvarjajo neenake pogoje za napredovanje, vidnost in vpliv.
Pristopi k vodenju in upravljanju
V tem delu se pozornost premakne od izzivov k rešitvam. Izvajalec predstavi pristope vključujočega vodenja, ki podpirajo ženske na delovnem mestu: jasno izražena zaveza vodstva, strukture odgovornosti, družini prijazne politike, varno in spoštljivo delovno okolje ter pravični postopki zaposlovanja in napredovanja. Udeleženci so povabljeni k razmisleku o tem, katere od teh pristopov bi lahko uvedli v svojih ekipah in organizacijah.

Primeri dobrih praks
V nadaljevanju se predstavitev opre na tri dejanske primere (CaixaBank, Calik Denim, Starlight Media), ki prikazujejo, kako zelo različne organizacije v praksi uvajajo ukrepe za enakost spolov. Ti primeri ponujajo konkretno inspiracijo in pokažejo, kako lahko strukturne spremembe, ciljno usmerjeni programi in premiki v kulturi prinesejo merljiv napredek. Udeleženci nato razpravljajo, katere pristope bi lahko prilagodili svojemu okolju.

Zaključek
Srečanje se zaključi s povzetkom ključnih spoznanj in končnim refleksijskim vprašanjem. Udeleženci so povabljeni, da si zapišejo svoje misli, saj bodo služile kot izhodišče za načrtovanje, ki sledi kasneje v dnevu.

	Navodila za izvajanje
	· Na začetku poudarite gospodarski in družbeni pomen zaposlenosti žensk.
· Spodbudite udeležence, naj delijo svoje izkušnje in opažanja, pri tem pa ohranijo spoštljivo in vključujoče vzdušje.
· Uporabite usmerjevalna vprašanja, ki odpirajo razpravo in poglabljajo razumevanje.
· Pozorno spremljajte čas in poskrbite, da se posamezni deli vsebinsko naravno prelivajo drug v drugega.

	Viri in dodatna gradiva 
	· International Monetary Fund. (2023). Spending smarter: How efficient and well-allocated public spending can boost economic growth. IMF eLibrary. https://www.elibrary.imf.org/display/book/9781513516103/ch001.xml

